מנחם ריבולוב

מנחם ריבּוֹלוֹב (ביידיש: ריבאָלאָוו; 17 בפברואר 1895 – 17 בספטמבר 1953, ניו יורק) היה מחנך ברוסיה ומשורר, סופר, מבקר ספרות ועורך דו-לשוני (עברי ויידי) בניו יורק.

ביוגרפיה

ריבולוב נולד ב-1895 בעיירה צ'ודנוב שבפלך ווהלין, בתחום המושב היהודי של האימפריה הרוסית. בילדותו נדדה משפחתו לעיירה ליובאר, ושם למד עד גיל בר מצווה, אז שלח אותו אביו ללימודים נוספים – קודם בעיר אודסה שבאוקראינה, ואחר כך גם לוורשה ולמוסקבה.

בעת מלחמת העולם הראשונה עבד ריבולוב כמורה וכמחנך ברשת "תרבות", אבל עם פרוץ המהפכה ברוסיה, עקר שוב לוורשה, ובשנת 1920 החל במסעו מערבה, שהסתיים בשנת 1921 בארצות הברית. הוא השתקע בעיר ניו יורק, ושהה בה כל חייו עד פטירתו בשנת 1953.

בניו יורק עבד ריבולוב כמורה בבתי ספר יהודיים ביידיש ובעברית. זמן קצר לאחר הגיעו לניו יורק החל לעבוד גם במערכת כתב העת "הדאר", שהיה ביטאונם של שוחרי העברית באמריקה, ובאותן שנים יצא כיומון. ריבולוב החל לערוך את העיתון בשנת 1924. בהמשך הפך "הדאר", לשבועון וריבולוב ערכו עד ימיו האחרונים ממש. הוא פרסם ב"הדאר" מאמרים, ובהם מאמריו הראשיים, שעליהם חתם בשמות עט שונים, מסות ספרותיות וביקורת ספרות בעברית. סך כל פרסומיו ב"הדאר" מגיע לאלפים. ערך את השנתון ספר השנה ליהודי אמריקה.

במקביל כתב ריבולוב שירי נעורים ביידיש, ויותר מאוחר כתב ופרסם ביקורת ספרותית ביידיש, על סופרי ומשוררי יידיש. הוא היה מן היוצרים הדו-לשוניים האחרונים באמריקה. הוא גם תרגם לעברית משירת היידיש באמריקה.

נפטר ב-1953, בגיל 58.
ארכיונו הועבר למכון גנזים.

ספריו בעברית
 ספר היובל של הדאר, למלאת 5 שנים לקיומו, ערך מנחם ריבולוב, ניו יורק, תרפ"ז-1927.
 ספר המסות, ניו יורק, תרפ"ח-1928.
 ספר זיכרון לב"נ סילקינר, ערך מנחם ריבולוב, ניו יורק, תרצ"ד-1934.
 סופרים ואישים, ניו יורק, תרצ"ו-1936.
 ‫ השירה העברית באמריקה, ניו יורק תרצ"ח, 1938.
  אנתולוגיה של השירה העברית באמריקה, בצירוף תולדותיהם ותמונותיהם של המשוררים, בעריכת מנחם ריבולוב, עם מבוא מאת העורך, ניו יורק, תרצ"ח-1938.
 ‫שירים, מאת אברהם סולודאר, בצירוף תולדותיו ודברי הערכה עליו, בעריכת מנחם ריבולוב, ניו יורק – שיקגו, תרצ"ט-1939.
 כתבי א"נ פרלברג, בעריכת דניאל פרסקי ומנחם ריבולוב, ניו יורק, תרצ"ט-1939.
 יהודה הלוי המשורר, ניו יורק, 1941.
 כתבים ומגילות, ניו יורק, 1942.
 ספר השנה ליהודי אמריקה, ניו יורק תרצ"א–תש"ט, 1931–1949.
 ‫ עם הכד אל המבוע, מסות בקורת, ניו יורק, 1950.
 ספר זיכרון לח"א פרידלנד, ערך מנחם ריבולוב, ניו יורק, תש"י-1950.
 ספר היובל של הדאר, למלאת לו שלשים שנה, ניו יורק, 1952.
 מעולם לעולם: דברי-מסה ורשמי-מסע, ניו יורק, 1955.

לקריאה נוספת
 יעקב קבקוב, 'מנחם ריבולוב, המאמין הגדול', הדאר, נ"ב, תשל"ג-1973.

קישורים חיצוניים
 
 כתבי מנחם ריבולוב באתר openlibrary
 
 
 
 
 
 
 
 
 
 

מפרי עטו:
 
 
 
 
 
 
 
 
 

 
 
  (דברים שכתב לרגל הוועידה היהודית הכל-אמריקאית הראשונה בבילטמור)

הערות שוליים

יהודים מווהלין
חוקרי ספרות עברית
סופרים כותבי יידיש
משוררים כותבי יידיש
סופרים כותבי עברית
סופרים יהודים אמריקאים
עורכי עיתונים בשפה העברית
עורכי עיתונים אמריקאים
עורכים ספרותיים יהודים
מבקרי ספרות יהודים
מתרגמים לעברית
מתרגמים מיידיש לעברית
מסאים אמריקאים
מסאים יהודים
אנשי חינוך יהודים
תרבות עברית בארצות הברית
יהודים אמריקאים
אמריקאים שנולדו ב-1895
אמריקאים שנפטרו ב-1953